Държавен вестник, бр. 51, 2011 г., стр. 9

БРОЙ  51	
Д Ъ Р Ж А В Е Н  В Е С Т Н И К 	
СТР.  9  
равностойност в левове или друга свободно 
конвертируема валута или документ за пред­
платени нощувки в средство за подслон, или 
покана-декларация от българско физическо 
лице, с която се удостоверява, че се осигу­
рява подслон.
(3) Необходимите лични финансови сред­
ства за напускане на Република България при 
влизане по суша или по вода с управлявано 
от лицето превозно средство са най-малко 200 
евро или тяхната равностойност в левове или 
в друга свободно конвертируема валута, освен 
ако лицето притежава билет за завръщане.
(4) Необходимите лични финансови сред­
ства за напускане на страната от чужденец са 
в размер, съответстващ на цената на билета 
и дължимите такси (ако има такива) за об­
ратно връщане до страната на произход или 
до трета държава, в която чужденецът има 
право да влиза и пребивава.
Чл. 8. В случаите по чл. 28 ЗЧРБ службите 
за административен контрол на чужденците 
отразяват обявения адрес в специализиран 
информационен масив за административно 
обслужване на чужденците.
Чл. 9. (1) Лицата, осъществяващи хотели­
ерска дейност, при настаняване на чужденец 
го регистрират в специален регистър, в който 
вписват имената на чужденеца, така както са 
изписани в документа за задгранично пътуване, 
датата и годината на раждане, гражданството, 
номера на документа за задгранично пътуване 
и времето на пребиваване на съответния адрес.
(2) В случаите по чл. 28, ал. 3 ЗЧРБ лицата 
представят пред службите за административен 
контрол на чужденците или в съответното 
районно управление на МВР (РУ на МВР) по 
местопребиваване на чужденеца документа му 
за задгранично пътуване, ако чужденецът не 
се яви лично, като се попълват две адресни 
карти по образец съгласно приложение № 1. 
Представените адресни карти се обработват 
от службите за административен контрол 
на чужденците или от съответното районно 
управление на МВР и единият екземпляр се 
връчва на лицето, предоставило подслон.
(3) Лицата, осъществяващи хотелиерска 
дейност, или техни служители представят в РУ 
на МВР или в службите за административен 
контрол на чужденците по местонахожде­
нието на хотела адресни карти по ал. 2 или 
списък на настанените чужденци на хартиен/
електронен носител или по електронен път.
Чл. 10. (1) Организацията на работа на 
служителите на МВР, осъществяващи ин­
формационна дейност с данните по чл. 54, 
ал. 2, т. 4 ЗЧРБ, се определя от министъра 
на вътрешните работи.
(2) Контролът по адресната регистрация на 
чужденците се осъществява от началниците 
на сeктори/групи „Миграция“ при СДВР/
ОДМВР или от началниците на РУ на МВР.
Чл. 11. (1) За продължаване на срока за 
пребиваване в Република България по причи­
ни от хуманитарен характер или по причини, 
свързани с извънредни обстоятелства, или по 
сериозни лични причини на чужденец, който 
е влязъл в страната с валидна виза или по 
безвизов режим, преди изтичането на срока 
им представя в дирекция „Миграция“ – МВР, 
СДВР или ОДМВР редовен документ за 
задгранично пътуване и подава заявление 
по образец съгласно приложение № 2, към 
което прилага:
1. документи, съдържащи доказателства 
за причините от хуманитарен характер или 
причини, свързани с извънредни обстоятел­
ства, или сериозни лични причини, които 
налагат срокът за пребиваване в страната да 
бъде продължен;
2. копие от страниците на документа за 
задгранично пътуване със снимката, личните 
данни, входната виза и печата за последното 
влизане в Република България;
3. доказателства за осигурено жилище за 
времето на пребиваването му в страната;
4. задължителна медицинска застраховка.
(2) Продължаването срока на пребивава­
не се отразява в документа за задгранично 
пътуване с полагане на визов стикер след 
представяне на документ за платена държавна 
такса, когато такава се изисква по Тарифа 
№ 4 за таксите, които се събират в системата 
на Министерството на вътрешните работи 
по Закона за държавните такси, приета с 
Постановление № 53 на Министерския съвет 
от 1998 г. (обн., ДВ, бр. 27 от 1998 г.; изм. и 
доп., бр. 9, 33 и 78 от 1999 г., бр. 43, 65 и 86 
от 2000 г.; попр., бр. 27 от 2001 г.; изм. и доп., 
бр. 106 и 108 от 2001 г., бр. 24, 34, 39, 106 и 
111 от 2003 г., бр. 15, 24 и 32 от 2004 г.; попр., 
бр. 36 от 2004 г.; изм. и доп., бр. 52 от 2006 г., 
бр. 16 и 21 от 2007 г.; попр., бр. 26 от 2007 г.; 
изм. и доп., бр. 32 и 75 от 2007 г., бр. 81 от 
2008 г., бр. 27 от 2009 г., бр. 18 и 75 от 2010 г. 
и бр. 2 и 7 от 2011 г.). 
(3) Информацията за продължаване сро­
ка на пребиваване се отразява във Визовата 
информационна система.
(4) Когато чужденецът не притежава виза 
тип „D“ за дългосрочно пребиваване, службите 
за административен контрол на чужденците 
след предоставяне на писмено становище от 
Държавна агенция „Национална сигурност“ 
(ДАНС) и след съгласуване с дирекция 
„Консулски отношения“ на Министерството 
на външните работи (ДКО – МВнР) могат 
да продължат срока на пребиваване или да 
издадат разрешение за пребиваване, когато 
държавният интерес налага това или при из­
вънредни обстоятелства, доказани по надлеж­
ния ред със съответни документи. Службите 
за административен контрол на чужденците 
изпращат в ДКО – МВнР документ за платена 
такса за визата.